**Knjige**

Sama riječ „knjiga“ na prvi pogled uopće ne zvuči previše zabavno i zanimljivo. Čitanje je pojam usko povezan s knjigom i zvuči pomalo dosadno, ali bez čitanja čovjek ostaje bez budućnosti.

Naravno, u životu ne mogu uvijek raditi stvari koje volim i koje me čine sretnim pa tako ponekad moram biti i dobar prijatelj s knjigom. Iz knjiga sam naučio čitati i pisati, a knjiga mi također pomaže da u školi dobijem dobre ocjene. Ipak se i u slobodno vrijeme podružim s knjigom. Najviše volim čitati kriminalističke i pustolovne romane koji raspiruju moju bujnu maštu. Isto tako, ponekad volim pročitati neki dobar strip. Neke knjige pročitao sam elektroničkim putem, ali mislim da one nikada neće dostići knjige s koricama i stranicama, odnosno knjige koje jednostavno fizički držim u ruci. Kad čitam romane, pretvaram se i osjećam kao glavni lik koji pred sobom ima puno problema, raznih teških situacija, ali unatoč tome ne odustaje i na kraju postaje junak. Takve knjige govore mi i pokazuju kako se uživotu treba boriti i ne odustajati kako bi došao do željenog cilja.

Kako god bilo, moram biti iskren i priznati da me knjiga puno toga u životu naučila. Zbog toga bi svi ljudi trebali imati poštovanja prema knjigama iako su one nekima možda manje zabavne i zanimljive.

Marin Ilić

1. razred